П Р Е С С Ъ О Б Щ Е Н И Е

Районен съд – Враца наказа с ефективна присъда и обезщетение от 10 000 лева мъж, извършил изнасилване

Районен съд – Враца постанови ефективна присъда от 5 години „лишаване от свобода“ при първоначален „общ“ режим за подсъдимия В. П. за извършено от него изнасилване. Той ще трябва също за заплати на пострадалата Ц. С. обезщетение в размер на 10 000 лева за претърпени неимуществени вреди, както и направените от нея разноски по делото за 1 200 лева. Подсъдимият бе признат за виновен в това, че на 9 срещу 10 юни 2021 г. във врачанско село се е съвкупил с Ц. С., като я е принудил към това със заплашване.

Присъдата на Районен съд – Враца подлежи на обжалване и протест в законоустановения срок.

„Връзки с обществеността“ 05.01.2022 г.